## Program posebnog dijela državnog stručnog ispita za državne službenike u tijelima Državne uprave za zaštitu kulturne i prirodne baštine

### NN 23/1996 (22.3.1996.), Program posebnog dijela državnog stručnog ispita za državne službenike u tijelima Državne uprave za zaštitu kulturne i prirodne baštine

# **DRŽAVNA UPRAVA ZA ZAŠTITU KULTURNE I PRIRODNE BAŠTINE**

Na temelju članka 87. stavka 2. Zakona o državnim službenicima
i namještenicima i o plaćama nositelja pravosudnih dužnosti ("Narodne
novine" br. 74/94, 84/94 i 7/95) i članka 52. Uredbe o stručnom
osposobljavanju i usavršavanju državnih službenika ("Narodne novine" br.
45/95), ravnatelj Državne uprave za zaštitu kulturne i prirodne baštine
donosi

## **PROGRAM**

### **POSEBNOG DIJELA DRŽAVNOG STRUČNOG ISPITA ZA DRŽAVNE SLUŽBENIKE U TIJELIMA DRŽAVNE UPRAVE ZA ZAŠTITU KULTURNE I PRIRODNE BAŠTINE**

I.

Obveznici polaganja državnog stručnog ispita za državne službenike
u tijelima Državne uprave za zaštitu kulturne i prirodne baštine pripremaju
se za polaganje posebnog dijela državnog stručnog ispita na temelju
pravnih izvora i stručne literature utvrđene ovim Programom.

II.

Posebni dio državnog stručnog ispita iz točke I. ovoga
Programa obuhvaća predmete koji sadrže: ustrojstvo, poslove i način
ostvarivanja zaštite kulturne ili prirodne baštine.

S obzirom na poslove za koje se osoba priprema posebni dio državnog
stručnog ispita polaže se za obavljanje stručnih i upravnih
poslova zaštite kulturne baštine ili za obavljanje stručnih i upravnih
poslova zaštite prirodne baštine.

III.

Predmet Zaštita kulturne baštine obuhvaća slijedeće pravne
izvore:

1. Zakon o zaštiti spomenika kulture ("Narodne novine" br. 7/67 \_ pročišćeni
tekst, 13/67, 25/77, 31/86, 47/86, 47/89, 19/91, 26/93, 52/94),

2. Osnovni zakon o zaštiti spomenika kulture ("Narodne novine" br. 52/71),

3. Zakon o obnovi ugrožene spomeničke cjeline Dubrovnika ("Narodne
novine" br. 21/86, 33/89, 26/93 i 29/94),

4. Zakon o prostornom uređenju ("Narodne novine" br. 30/94),

5. Zakon o građenju ("Narodne novine" br. 77/92, 82/92 i 33/95),

6. Zakon o zaštiti arhivske građe i arhivima ("Narodne novine" br.
25/78, 47/86 i 26/93),

7. Zakon o muzejskoj djelatnosti ("Narodne novine" br. 12/77, 47/86,
47/89, 96/93 i 50/95),

8. Zakon o ustanovama ("Narodne novine" br. 76/93),

9. Pomorski zakonik ("Narodne novine" br. 17/94 \_ članak 13.,
članci 801 do 811),

10. Pravilnik o registraciji spomenika kulture ("Narodne novine" br.
8/68),

11. Pravilnik o uvjetima arheološkog istraživanja spomenika kulture
na morskom dnu ili morskom podzemlju unutrašnjih morskih voda Republike
Hrvatske ("Narodne novine" br. 64/95),

12. Pravilnik o obavljanju podvodnih aktivnosti ("Narodne novine" br.
91/95),

IV.

Obveznici polaganja državnog stručnog ispita za državne službenike
u zvanju pristava I. vrste, pored zakonskih propisa iz točke III.
ovog Programa, trebaju poznavati i sljedeće međunarodne konvencije,
povelje, deklaracije i preporuke:

1. Konvencija o zaštiti kulturnih dobara u slučaju oružanog sukoba,
te Pravilnik za izvršenje Konvencije za zaštitu kulturnih dobara u slučaju
oružanog sukoba i Protokol u svezi sa zabranom izvoza kulturnih dobara
s okupiranih teritorija, 1954. godine (Haag, 14. svibnja 1954.),

2. Konvencija o mjerama zabrane i sprečavanja nedozvoljenog uvoza,
izvoza i prijenosa vlasništva kulturnih dobara, 1970. (Pariz, 14. studenoga
1970),

3. Konvencija o zaštiti svjetske kulturne i prirodne baštine, 1972.
(Pariz, 23. studenoga 1972.),

4. Međunarodna povelja o konzervaciji i restauraciji spomenika i
mjesta, ICOMOS, Venecija 1964. \_ Rim 1981.,

5. Europska konvencija o zaštiti arheološke baštine, 1969,

6. Europska konvencija o povredi kulturnih dobara, 1985,

7. Europska konvencija o zaštiti arhitektonske baštine, 1985,

8. Splitska deklaracija, Split 1971. godine,

9. Međunarodna povelja o konzervaciji i restauraciji spomenika i
mjesta, ICOMOS, Venecija 1965. \_ Rim 1981,

10. Amsterdamska deklaracija, Europski arhitektonski kongres, Amsterdam,
1973.,

11. Preporuka o zaštiti povijesnih područja i njihovoj suvremenoj
ulozi, Nairobi, 1976.

V.

Državni službenici koji obavljaju restauratorske i konzervatorske poslove,
pored posebnog dijela državnog stručnog ispita, koji polažu na temelju
pravnih izvora iz točke III. i IV. ovoga Programa, polažu i stručni
dio ispita koji se odnosi na:

1. Istraživanje i dokumentaciju spomenika kulture,

2. Tehničku zaštitu nepokretnih spomenika kulture,

3. Zaštitu spomenika kulture u prostoru,

4. Konzervaciju i restauraciju pokretnih spomenika kulture,

5. Konzervaciju i restauraciju nepokretnih spomenika kulture.

Ravnatelj Državne uprave posebnim aktom utvrđuje obaveznu literaturu
za polaganje stručnog dijela ispita iz st. 1. ove točke.

VI.

Predmet Zaštita prirodne baštine obuhvaća slijedeće pravne
izvore:

1. Zakon o zaštiti prirode ("Narodne novine" br. 30/94 i 72/94),

2. Zakon o proglašenju Plitvičkih jezera nacionalnim parkom ("Narodne
novine" br. 19/49, 34/65 i 54/76),

3. Zakon o proglašenju šume Paklenica nacionalnim parkom ("Narodne novine"
br. 54/76 i 84/89),

4. Zakon o proglašenju šume Risnjak nacionalnim parkom ("Narodne novine"
br. 43/53 i 54/76),

5. Zakon o proglašenju zapadnog dijela otoka Mljeta nacionalnim parkom
("Narodne novine" br. 46/90),

6. Zakon o Nacionalnom parku "Kornati" ("Narodne novine" br. 31/80 i
14/88),

7. Zakon o proglašenju nacionalnog parka "Krka" ("Narodne novine" br.
5/85 i 9/88),

8. Zakon o nacionalnom parku Brijuni ("Narodne novine" br. 46/83),

9. Zakon o proglašenju planine Velebit parkom prirode ("Narodne novine"
br. 24/81),

10. Zakon o proglašenju zapadnog dijela Medvednice parkom prirode ("Narodne
novine" br. 24/81),

11. Zakon o proglašenju planine Biokovo parkom prirode ("Narodne novine"
br. 24/81),

12. Zakon o proglašenju parka prirode "Telašćica" ("Narodne novine"
br. 14/88),

13. Zakon o proglašenju parka prirode "Lonjsko polje" ("Narodne novine"
br. 11/90),

14. Zakon o proglašenju poplavnog područja Kopački rit
upravljanim prirodnim rezervatom ("Narodne novine" br. 45/67),

15. Zakon o proglašenju Hajdučkih i Rožanskih kukova strogim
prirodnim rezervatom ("Narodne novine" br. 4/69 i 54/76),

16. Zakon o proglašenju Bijelih i Samarskih stijena strogim rezervatom
("Narodne novine" br. 5/85),

17. Zakon o ustanovama ("Narodne novine" br. 76/83),

18. Zakon o prostornom uređenju ("Narodne novine" br. 30/94),

19. Uputstvo o sadržaju i načinu vođenja Upisnika zaštićenih
dijelova prirode ("Narodne novine" br. 49/66),

20. Pravilnik o uvjetima za obavljanje istraživanja u posebno zaštićenim
dijelovima prirode na morskom dnu ili morskom podzemlju unutrašnjih morskih
voda Republike Hrvatske ("Narodne novine" br. 58/95),

21. Pravilnik o zaštiti pojedinih vrsta ptica (Aves), ("Narodne novine"
br. 43/95),

22. Pravilnik o zaštiti pojedinih vrsta sisavaca (Mammalia), ("Narodne
novine" br. 31/95),

23. Pravilnik o zaštiti pojedinih vrsta vodozemaca (Amphibia), ("Narodne
novine" br. 47/95),

24. Pravilnik o zaštiti pojedinih vrsta gmazova (Reptilia), ("Narodne
novine" br. 47/95),

Obveznici polaganja trebaju poznavati i odredbe slijedećih zakona
koje se odnose na zaštitu prirodne baštine:

1. Zakon o šumama ("Narodne novine" br. 52/90 \_ pročišćeni
tekst, 5/91, 9/91, 61/91, 26/93 i 76/93),

2. Zakon o lovu ("Narodne novine" br. 10/94, 22/94),

3. Zakon o vodama ("Narodne novine" br. 107/95),

4. Zakon o poljoprivrednom zemljištu ("Narodne novine" br. 54/94, 65/94),

5. Zakon o građenju ("Narodne novine" br. 77/92, 82/92 i 33/95),

6. Pomorski zakonik ("Narodne novine" br. 17/94),

VII.

Obveznici polaganja državnog stručnog ispita za državne službenike
u zvanju pristava I. vrste pored zakonskih propisa iz točke V. ovoga
Programa trebaju poznavati i sljedeće međunarodne konvencije.

1. Konvencija o zaštiti svjetske kulturne i prirodne baštine, 1972.
(Pariz, 23. studenoga 1972.),

2. Konvencija o međunarodnoj trgovini vrstama divlje flore i faune
kojima prijeti istrebljenje, 1973,

VIII.

Državni službenik \_ inspektor zaštite kulturne baštine pored predmeta
iz točke III. i IV., a inspektor zaštite prirodne baštine pored
predmeta iz točke VI. i VII. ovoga Programa, polaže i dodatni dio
ispita koji se odnosi na obavljanje inspekcijskog nadzora, a koji obuhvaća
slijedeće pravne izvore.

1. Zakon o prekršajima ("Narodne novine" br. 2/73, 5/73, 21/74, 9/80,
25/84, 52/87, 27/88, 43/89, 8/90, 4/90, 59/90, 91/92, 11/94),

2. Osnovni krivični zakon Republike Hrvatske ("Narodne novine"
br. 31/93 \_ pročišćeni tekst \_ odredbe koje se odnose na kaznena
djela protiv kulturne i prirodne baštine),

3. Krivični zakon Republike Hrvatske ("Narodne novine" br. 32/93
\_ odredbe koje se odnose na kaznena djela protiv kulturne i prirodne baštine),

4. Zakon o krivičnom postupku ("Narodne novine" br. 34/93 \_ odredbe
koje se odnose na podnošenje krivične prijave),

5. Zakon o privrednim prijestupima ("Narodne novine" br. 53/91 \_ Zakon
o preuzimanju Zakona o privrednim prijestupima, 9/92, 77/92).

IX.

Posebni dio državnog stručnog ispita polaže se pismeno i usmeno.

Pismeni dio ispita sastoji se od izrade radne zadaće u sklopu
poslova za koje se osposobljava odnosno koje obavlja osoba koja polaže
državni stručni ispit.

Usmeni dio ispita sastoji se od provjere znanja iz pismene zadaće
i provjere znanja o poslovima na kojima osoba radi odnosno za koje se priprema.

X.

Zakonski propisi za polaganje posebnog dijela državnog stručnog
ispita su i sve izmjene i dopune propisa iz točke III., IV. i VI.
ovoga Programa, kao i novi propisi iz područja iz kojega se polaže
posebni dio državnog stručnog ispita.

XI.

Posebni dio državnog stručnog ispita provodit će se po
ovome Programu od 1. travnja 1996. godine.

XII.

Ovaj Program stupa na snagu osmog dana od dana objave u "Narodnim novinama".

Klasa: 011-04/95-01/62

Urbroj: 532/1-10-3/6-95-01

Zagreb, 7. ožujka 1996.

Ravnatelj

**Ferdinand Meder, prof.,** v. r.

---

Ostalo, NN 23/1996-427